ངག་དབང་བློ་བཟང་གི་འདོད་མོས་ལྟར་བྲིས་པའི་གླུ།
དཔལ་དོན་དམ་ཞི་བ་ཆོས་སྐུ་བརྙེས། །གནས་འོག་མིན་ཞིང་གཙོ་ལོངས་
སྐུར་བཞེངས། །མཆོག་སྤྲུལ་སྐུས་འགྲོ་བའི་དོན་མཛད་པ། །དྲིན་རྒྱལ་ལས་ལྷག་པའི་
བླ་མ་རྗེ། །ཐུགས་སངས་རྒྱས་ཀུན་དང་དབྱེར་མེད་ཀྱང་། །སྐུ་ཁྲིམས་ལྡན་མཁན་
པོའི་ཚུལ་བཟུང་ནས། །གསུང་མདོ་སྔགས་ལེགས་བཤད་ཆར་འབེབས་པ། །མགོན་
བློ་བཟང་ཆོས་ཀྱི་ཉི་མའི་ཞབས། །དུས་འདི་ནས་བྱང་ཆུབ་སྙིང་པོའི་བར། །སྤྲང་སྐྱིད་
སྡུག་ལེགས་ཉེས་ཅི་བྱུང་ཡང་། །རྗེ་ཁྱོད་མིན་སྐྱབས་གཞན་མི་ཆོལ་པས། །ཐུགས་
བརྩེ་བའི་ལྕགས་ཀྱུས་བཟུང་དུ་གསོལ། །དུས་ནམ་མཁའ་ཇི་སྲིད་གནས་ཀྱི་བར། །
རྗེ་ཁྱོད་ཞབས་གཡོ་མེད་བརྟན་བཞུགས་ཏེ། །ལས་སྐལ་ལྡན་གདུལ་བྱའི་ཚོགས་
རྣམས་ལ། །ཆོས་བདུད་རྩིའི་དགའ་སྟོན་འགྱེད་དུ་གསོལ། །དུས་ལན་གཅིག་རྙེད་
པའི་དལ་འབྱོར་འདི། །ཆོས་སྒྲུབ་པས་དོན་ལྡན་བགྱིད་པ་དང་། །ལར་བགྲང་ཡས་
སྐྱེ་བ་ཐམས་ཅད་དུ། །རྗེ་ཁྱོད་ཀྱིས་འབྲལ་མེད་རྗེས་འཛིན་ཤོག །ཅེས་པ་འདི་ནི་དཔྱོད་
ལྡན་ལྷ་བཙུན་ངག་དབང་བློ་བཟང་གི་འདོད་མོས་ལྟར་བློ་བཟང་ཆོས་ཀྱི་ཉི་མས་བྲིས་པའོ། །
-37-